b"\n_START_ARTICLE_\nJosep Maria Vilar\xc3\xb3 i Pascual\n_START_SECTION_\nBiografia\n_START_PARAGRAPH_\nEra fill del destacat tenora i compositor Francesc Vilar\xc3\xb3 i Carbonell, de qui reb\xc3\xa9 les primeres lli\xc3\xa7ons de m\xc3\xbasica. Ampli\xc3\xa0 la formaci\xc3\xb3 al Conservatori del Liceu de Barcelona, on estudi\xc3\xa0 amb els mestres A. Rib\xc3\xb3 (piano), Alfonso (teoria i solfeig) i Morera (harmonia); el 1929, quan feia quart curs de piano, hi guany\xc3\xa0 una medalla de bronze en l'assignatura. Actu\xc3\xa0 de primer tible a la cobla Vilar\xc3\xb3 de Granollers (1930) i despr\xc3\xa9s a la Nova Barcelona (1932). Posteriorment es decant\xc3\xa0 pel piano i es dedic\xc3\xa0 exclusivament al m\xc3\xb3n de l'espectacle i al de la m\xc3\xbasica de ball._NEWLINE_Encara que fou autor de diverses sardanes, com a compositor es dedic\xc3\xa0 preferentment a la m\xc3\xbasica lleugera, amb m\xc3\xa9s d'un centenar de composicions, algunes for\xc3\xa7a populars en la seva \xc3\xa8poca. Visqu\xc3\xa9 a Barcelona la major part de la seva vida, fins que a les seves darreries torn\xc3\xa0 a Arb\xc3\xbacies."